title: A Bizottság (EU) 2018/2016 végrehajtási rendelete (2018. december 18.) a Digitaria exilis hántolt magvainak az (EU) 2015/2283 európai parlamenti és tanácsi rendelet szerinti harmadik országból származó hagyományos élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

text:
                  19.12.2018

                  HU

                  Az Európai Unió Hivatalos Lapja

                  L 323/1

         A BIZOTTSÁG (EU) 2018/2016 VÉGREHAJTÁSI RENDELETE
         (2018. december 18.)
         a Digitaria exilis hántolt magvainak az (EU) 2015/2283 európai parlamenti és tanácsi rendelet szerinti harmadik országból származó hagyományos élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 15. cikkének (4) bekezdésére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban. A harmadik országból származó hagyományos élelmiszerek az (EU) 2015/2283 rendelet 3. cikkének meghatározása szerint új élelmiszernek minősülnek.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     Az (EU) 2015/2283 rendelet 15. cikkének (4) bekezdése értelmében a Bizottság határoz a harmadik országból származó hagyományos élelmiszerek engedélyezéséről és az Unión belül történő forgalomba hozataláról.

                     (4)

                     2018. január 23-án az Obà Food Srl vállalat (a továbbiakban: a kérelmező) az (EU) 2015/2283 rendelet 14. cikke értelmében bejelentést nyújtott be a Bizottsághoz azon szándékáról, hogy a Digitaria exilis (Kippist) Stapf (fehér fonió) hántolt magvait az Unión belül harmadik országból származó hagyományos élelmiszerként forgalomba kívánja hozni. A kérelmező kéri a Digitaria exilis (Kippist) Stapf hántolt magvainak önmagukban vagy élelmiszer-összetevőként történő fogyasztásának engedélyezését az általános lakosság számára.

                     (5)

                     A kérelmező által bemutatott dokumentált adatok igazolják, hogy a nyugat-afrikai országokban – különösen Guineában, Nigériában és Maliban – a Digitaria exilis (Kippist) Stapf hántolt magvait hosszú időn át biztonságos élelmiszerként használták.

                     (6)

                     Az (EU) 2015/2283 rendelet 15. cikkének (1) bekezdése értelmében a Bizottság 2018. február 28-án továbbította az érvényes bejelentést a tagállamoknak és az Európai Élelmiszerbiztonsági Hatóságnak (a továbbiakban: Hatóság).

                     (7)

                     Sem a tagállamok, sem a Hatóság nem nyújtott be az (EU) 2015/2283 rendelet 15. cikkének (2) bekezdésében meghatározott négy hónapos időszakon belül a Bizottsághoz a Digitaria exilis (Kippist) Stapf hántolt magvainak az Unión belüli forgalomba hozatalával kapcsolatban megfelelően indokolt biztonsági kifogást.

                     (8)

                     A Bizottságnak ezért engedélyeznie kell a Digitaria exilis (Kippist) Stapf hántolt magvainak Unión belüli forgalomba hozatalát és naprakésszé kell tennie az új élelmiszerek uniós jegyzékét.

                     (9)

                     Az (EU) 2017/2470 végrehajtási rendeletet ezért ennek megfelelően módosítani kell,

               ELFOGADTA EZT A RENDELETET:

            1. cikk

               1.   Az e rendelet mellékletében meghatározott Digitaria exilis (Kippist) Stapf hántolt magvait fel kell venni az engedélyezett új élelmiszereknek az (EU) 2017/2470 végrehajtási rendelettel létrehozott uniós jegyzékébe.

               2.   Az (1) bekezdésben említett uniós jegyzékben foglalt bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.

            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 18-án.

                  a Bizottság részéről

                  az elnök

               Jean-Claude JUNCKER

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            MELLÉKLET
            Az (EU) 2017/2470 végrehajtási rendelet melléklete a következőképpen módosul:

                        (1)

                        Az 1. táblázat (Engedélyezett új élelmiszerek) az alábbi bejegyzéssel egészül ki a betűrend szerinti helyen:

                                    Engedélyezett új élelmiszer

                                    Az új élelmiszer felhasználásának feltételei

                                    További különös jelölési követelmények

                                    Egyéb követelmények

                                    „Digitaria exilis (Kippist) Stapf hántolt magvai
                                    (Harmadik országból származó hagyományos élelmiszer)

                                    Nincs meghatározva

                                    Az új élelmiszer megnevezése az azt tartalmazó élelmiszerek jelölésén: »fehér fonió (Digitaria exilis) hántolt magvai«”

                        (2)

                        A 2. táblázat (Specifikációk) az alábbi bejegyzéssel egészül ki a betűrend szerinti helyen:

                                    Engedélyezett új élelmiszer

                                    Specifikációk

                                    „Digitaria exilis (Kippist) Stapf (fehér fonió) hántolt magvai
                                    (Harmadik országból származó hagyományos élelmiszer)

                                       Leírás/meghatározás

                                    Hagyományos élelmiszernek a Digitaria exilis (Kippist) Stapf hántolt (korpa nélküli) magvai tekintendők.
                                    A Digitaria exilis (Kippist) Stapf) a Poaceae családhoz tartozó egynyári lágyszárú növény.

                                       A fehér fonió hántolt magvainak jellemző tápanyag-összetevői

                                    Szénhidrátok: 76,1 g/100 g fehér fonió
                                    Víz: 12,4 g/100 g fehér fonió
                                    Fehérje: 6,9 g/100 g fehér fonió
                                    Zsír: 1,2 g/100 g fehér fonió
                                    Rost: 2,2 g/100 g fehér fonió
                                    Hamu: 1,2 g/100 g fehér fonió
                                    Fitáttartalom: ≤ 2,1 mg/g”


title: A Bizottság (EU) 2018/2018 végrehajtási rendelete (2018. december 18.) az (EU) 2016/2031 európai parlamenti és tanácsi rendelet 42. cikkének (1) bekezdése szerinti, a magas növényegészségügyi kockázatot jelentő növényekre, növényi termékekre és egyéb anyagokra vonatkozó kockázatértékelés elvégzése érdekében követendő eljárásra vonatkozó különleges szabályok megállapításáról

text:
                  19.12.2018

                  HU

                  Az Európai Unió Hivatalos Lapja

                  L 323/7

         A BIZOTTSÁG (EU) 2018/2018 VÉGREHAJTÁSI RENDELETE
         (2018. december 18.)
         az (EU) 2016/2031 európai parlamenti és tanácsi rendelet 42. cikkének (1) bekezdése szerinti, a magas növényegészségügyi kockázatot jelentő növényekre, növényi termékekre és egyéb anyagokra vonatkozó kockázatértékelés elvégzése érdekében követendő eljárásra vonatkozó különleges szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló, 2016. október 26-i (EU) 2016/2031 európai parlamenti és tanácsi rendeletre (1) és különösen annak 42. cikke (6) bekezdésére,
         mivel:

                     (1)

                     Szabályokat kell megállapítani annak biztosítására, hogy az (EU) 2016/2031 rendelet 42. cikke (4) bekezdésében említett kockázatértékelést észszerű határidőn belül és a technikai dokumentációk kellő időben történő feldolgozása alapján végezzék el.

                     (2)

                     Ahhoz, hogy az említett kockázatértékelést el lehessen végezni, a kérelmet kizárólag a harmadik országnak a Nemzetközi Növényvédelmi Egyezmény szerinti nemzeti növényvédelmi szervezete nyújthatja be a Bizottsághoz. Erre annak biztosítása érdekében van szükség, hogy az Unió területére behozandó növényekkel, növényi termékekkel vagy egyéb anyagokkal kapcsolatos kockázatok értékeléséhez szükséges valamennyi elemet a harmadik ország felelős közigazgatási szerve tanúsítsa. Ez az (EU) 2016/2031 rendelet 42. cikke (4) bekezdése szerint hozott intézkedések alapjául szolgáló kockázatértékelés hitelessége és indokolása érdekében lenne szükséges. E rendelkezéseket a Bizottság azon jogának sérelme nélkül kell alkalmazni, hogy az Európai Élelmiszerbiztonsági Hatósághoz (a továbbiakban: EFSA) kérelmeket nyújtson be a 178/2002/EK európai parlamenti és tanácsi rendelet (2) 29. cikke szerinti tudományos szakvélemények kiadása, valamint 31. cikke szerinti tudományos és technikai segítségnyújtás iránt.

                     (3)

                     A technikai dokumentációnak tartalmaznia kell az Unió területére behozandó árukra vonatkozó adatokat, valamint az exportáló országban az áruhoz esetlegesen kapcsolódó károsítók azonosítására vonatkozó adatokat, a nemzeti növényegészségügyi kockázatcsökkentő intézkedésekre, az ellenőrzésekre, és az áru kezelésére és feldolgozására vonatkozó adatokat, valamint a Bizottsággal és az EFSA-val való kapcsolattartásért felelős természetes személy elérhetőségi adatait. Ezek az adatok elengedhetetlenek az áruk kockázatértékelésének az elvégzéséhez és azon károsítók azonosításához, amelyek esetében növényegészségügyi kockázatcsökkentő intézkedésekre lehet szükség.

                     (4)

                     Annak érdekében, hogy a kockázatértékelés elvégzéséhez szükséges összes elem az EFSA rendelkezésére álljon, a technikai dokumentációnak tartalmaznia kell az EFSA-nak „A magas növényegészségügyi kockázatot jelentő növények, növényi termékek és egyéb anyagok behozatala iránti, az (EU) 2016/2031 rendelet 42. cikke szerinti kérelmek alátámasztásához szükséges dokumentációkra vonatkozóan meghatározott információk (3)” című dokumentumában előírt információkat.

                     (5)

                     Helyénvaló, hogy a Bizottság a technikai dokumentáció beérkezésének elismerését követően megvizsgálja, hogy az tartalmazza-e a kért információkat, és szükség esetén további tájékoztatást vagy pontosításokat kérhessen annak biztosítása érdekében, hogy a kérelem tartalmazza a kockázatértékeléshez szükséges valamennyi megfelelő elemet.

                     (6)

                     Az átlátható, hatékony és időben történő kockázatértékelési eljárás biztosítása érdekében szabályokat kell megállapítani az EFSA általi kockázatértékelés elvégzésére, valamint az EFSA-nak a kérelmezővel folytatott kommunikációjára és az értékelés közzétételére vonatkozóan.

                     (7)

                     Annak érdekében, hogy bizonyos információk nyilvánosságra hozatala ne sértse egyes harmadik felek versenyhelyzetét, a titkosságra vonatkozó 178/2002/EK rendelet rendelkezéseit megfelelően kell alkalmazni.

                     (8)

                     A jogbiztonság érdekében e rendeletet ugyanazon naptól indokolt alkalmazni, mint az (EU) 2016/2031 rendeletet.

                     (9)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Tárgy és hatály
            Ez a rendelet az (EU) 2016/2031 rendelet 42. cikkének (4) bekezdésében előírt kockázatértékelési eljárásokat határozza meg annak biztosítása érdekében, hogy az ilyen értékelés észszerű határidőn belül és egy átfogó technikai dokumentációval kísért behozatali kérelem alapján, valamint meghatározott eljárás szerint történjen.

            2. cikk
            A technikai dokumentáció benyújtása
            Az (EU) 2016/2031 rendelet 42. cikke (4) bekezdésében említett kockázatértékelés elvégzéséhez szükséges technikai dokumentációt csak egy harmadik ország nemzeti növényvédelmi szervezete nyújthatja be a Bizottságnak.
            A technikai dokumentáció mellett be kell nyújtani az (EU) 2016/2031 rendelet 42. cikkének (5) bekezdése értelmében vett behozatali kérelemre utaló bizonyítékokat.

            3. cikk
            A technikai dokumentáció tartalma
            A technikai dokumentáció minden egyes növény, növényi termék vagy egyéb anyag tekintetében a következő elemek mindegyikét tartalmazza:

                        a)

                        az áruval kapcsolatos információk, ideértve az áru kezelését és feldolgozását;

                        b)

                        az exportáló országban az áruhoz potenciálisan kapcsolódó károsítók azonosítására vonatkozó információk;

                        c)

                        a növényegészségügyi kockázatcsökkentő intézkedésekre és ellenőrzésekre vonatkozó információk;

                        d)

                        a harmadik ország nemzeti növényvédelmi szervezetnek a Bizottsággal és az Európai Élelmiszerbiztonsági Hatósággal (EFSA) való kapcsolattartásért felelős kapcsolattartó pontjának az elérhetőségei.

                  A technikai dokumentáció tartalmazza továbbá az EFSA-nak „A magas kockázatú növények, növényi termékek és egyéb anyagok behozatala iránti, az (EU) 2016/2031 rendelet 42. cikke szerinti kérelmek alátámasztásához szükséges dokumentációkra vonatkozóan előírt információk” című dokumentumában említett valamennyi elemet.
            A kérelmező megjelölheti azokat az információkat, amelyek nyilvánosságra hozatala sértheti egy adott harmadik fél versenyhelyzetét, és amelyeket ezért e rendelet 6. cikke szerint bizalmasan kell kezelni. Az erre vonatkozó kérést ellenőrizhető indoklással kell ellátni.
            A dokumentációt az Unió hivatalos nyelveinek egyikén kell benyújtani.

            4. cikk
            A technikai dokumentáció Bizottság általi kézhezvétele és vizsgálata
            A Bizottság visszaigazolja a technikai dokumentáció beérkezését.
            A Bizottság megvizsgálja, hogy a technikai dokumentáció tartalmazza-e a 3. cikk első bekezdésének a)–d) pontjában leírt információkat, és további tájékoztatást vagy pontosítást kérhet a kérelmezőtől az említett technikai dokumentáció tartalma és tárgya függvényében.
            Amennyiben a Bizottság arra a következtetésre jut, hogy a meghatározott követelmények teljesülnek, a technikai dokumentációt ennek megfelelően továbbítja az EFSA-nak, és erről megfelelően tájékoztatja a tagállamokat.

            5. cikk
            A kockázatértékelés elvégzése és befejezése
            Az EFSA ellenőrzi, hogy a technikai dokumentáció megfelel-e a 3. cikk második bekezdésében említett dokumentumban előírtaknak, és további tájékoztatást vagy pontosítást kérhet a kérelmezőtől a technikai dokumentáció tartalma és tárgya függvényében.
            Az ellenőrzést követően az EFSA elvégzi a kockázatértékelést.
            A kockázatértékelés során az EFSA a kérelmezőtől közvetlenül kérhet további információt vagy pontosítást.
            Az EFSA tájékoztatja a Bizottságot a kérelmezővel folytatott minden kommunikációjáról.
            Az EFSA észszerű határidőn belül elvégzi a kockázatértékelést, és azt benyújtja a Bizottságnak. Az EFSA a kockázatértékelést közzéteszi az EFSA Journalban.
            E kockázatértékelés alapján a Bizottság szükség esetén az (EU) 2016/2031 rendelet 42. cikke (4) bekezdésével összhangban elvégzi a rendelet 42. cikke (3) bekezdésében említett, magas növényegészségügyi kockázatot jelentő növények, növényi termékek és egyéb anyagok jegyzékének a módosítását.

            6. cikk
            Titoktartás
            E rendelet alkalmazásában a 178/2002/EK rendelet 39. cikkében a kérelmező által benyújtott bizalmas információkra vonatkozóan megállapított rendelkezések megfelelően alkalmazandók.

            7. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. december 14-től kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 18-án.

                  a Bizottság részéről

                  az elnök

               Jean-Claude JUNCKER

            (1)  HL L 317., 2016.11.23., 4. o.

            (2)  HL L 31., 2002.2.1., 1. o.

            (3)  Európai Élelmiszerbiztonsági Hatóság (EFSA), Dehnen-Schmutz K, Jaques Miret JA, Jeger M, Potting R, Corini A, Simone G, Kozelska S, Munoz Guajardo I, Stancanelli G és Gardi C, 2018. Information required for dossiers to support demands for import of high risk plants, plant products and other objects as foreseen in Article 42 of Regulation (EU) 2016/2031. EFSA supporting publication 2018:EN-1492, 22pp. doi:10.2903/sp.efsa.2018.1492


title: A Bizottság (EU) 2018/2019 végrehajtási rendelete (2018. december 18.) az (EU) 2016/2031 rendelet 42. cikke értelmében magas növényegészségügyi kockázatot jelentő növények, növényi termékek és egyéb anyagok ideiglenes jegyzékének és az Unióba való behozatal tekintetében az említett rendelet 73. cikkében előírt növényegészségügyi bizonyítvány követelménye alól mentesülő növények jegyzékének létrehozásáról

text:
                  19.12.2018

                  HU

                  Az Európai Unió Hivatalos Lapja

                  L 323/10

         A BIZOTTSÁG (EU) 2018/2019 VÉGREHAJTÁSI RENDELETE
         (2018. december 18.)
         az (EU) 2016/2031 rendelet 42. cikke értelmében magas növényegészségügyi kockázatot jelentő növények, növényi termékek és egyéb anyagok ideiglenes jegyzékének és az Unióba való behozatal tekintetében az említett rendelet 73. cikkében előírt növényegészségügyi bizonyítvány követelménye alól mentesülő növények jegyzékének létrehozásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló, 2016. október 26-i (EU) 2016/2031 európai parlamenti és tanácsi rendeletre (1) és különösen annak 42. cikke (3) bekezdésére és 73. cikkére,
         mivel:

                     (1)

                     Az (EU) 2016/2031 rendelet 42. cikkének (3) bekezdése értelmében az előzetes értékelés alapján a Bizottság végrehajtási jogi aktusokat fogad el, amelyekkel ideiglenesen jegyzékbe veszi azokat a magas növényegészségügyi kockázatot jelentő növényeket, növényi termékeket vagy egyéb anyagokat, amelyek az Unió területén elfogadhatatlan mértékű kockázatot jelentenek a károsítók tekintetében.

                     (2)

                     Az (EU) 2016/2031 rendelet elfogadása óta számos előzetes értékelés készült arra vonatkozóan, hogy harmadik országokból származó növények és növényi termékek az Unió területén elfogadhatatlan mértékű kockázatot jelentenek-e a károsítók tekintetében. Ezen értékelések eredménye az a megállapítás volt, hogy egyes növények és növényi termékek – mivel az említett rendelet III. mellékletében foglalt kritériumok legalább egyikének megfelelnek – az említett rendelet 42. cikke értelmében „magas növényegészségügyi kockázatot jelentő növénynek” vagy „magas növényegészségügyi kockázatot jelentő növényi terméknek” minősülhetnek. Ugyanezek az előzetes kockázatértékelések azt is megállapították, hogy a szóban forgó „magas növényegészségügyi kockázatot jelentő növények” vetőmagjait és in vitro anyagait ki kell zárni e rendelet hatálya alól, mivel a károsítók jelentette kockázat szintje elfogadható. Ezenkívül a természetes úton vagy mesterségesen törpésített, ültetésre szánt fás szárú növényeket szintén ki kell zárni e rendelet hatálya alól, mivel behozatalukra a 2000/29/EK tanácsi irányelv (2) alapján különleges követelmények vonatkoznak, amelyek elfogadható szintre csökkentik a károsítók jelentette kockázatot, valamint 2019. december 14-től az (EU) 2016/2031 rendelet 41. cikke szerinti különleges előírások hatálya alá fognak tartozni.

                     (3)

                     Az Acacia Mill., Acer L., Albizia Durazz., Alnus Mill., Annona L., Bauhinia L., Berberis L., Betula L., Caesalpinia L., Cassia L., Castanea Mill., Cornus L., Corylus L., Crataegus L., Diospyros L., Fagus L., Ficus carica L., Fraxinus L., Hamamelis L., Jasminum L., Juglans L., Ligustrum L., Lonicera L., Malus Mill., Nerium L., Persea Mill., Populus L., Prunus L., Quercus L., Robinia L., Salix L., Sorbus L., Taxus L., Tilia L., Ulmus L. ültetésre szánt növényei – a vetőmag, az in vitro anyagok és a természetes úton vagy mesterségesen törpésített, ültetésre szánt fás szárú növények kivételével –, és az Ullucus tuberosus Loz., növények rendszerint olyan károsítók közismert hordozói, amelyekről ismert, hogy jelentős hatást gyakorolnak az Unió szempontjából nagy gazdasági, társadalmi és környezeti jelentőségű növényfajokra. E növényekről ismeretes az is, hogy rendszerint károsítók közismert hordozói anélkül, hogy fertőzés jelei mutatkoznának rajtuk, vagy ezek a jelek lappangási idővel mutatkoznak meg rajtuk. Ez csökkenti annak a lehetőségét, hogy az Unió területére való behozatalukkor végzett hatósági ellenőrzések során felfedezzék az ilyen károsítók jelenlétét. Ezenfelül ezeket az ültetésre szánt növényeket általában cserje vagy fa formájában hozzák be az Unió területére, illetve az Unióban általában e formákban vannak jelen. Mindezek fényében a harmadik országból származó, az e rendelet I. mellékletében felsorolt, ültetésre szánt növények és Ullucus tuberosus Loz. növények behozatalára vonatkozó meglévő intézkedések nem tekinthetők elégségesnek a károsítók behurcolásának megelőzéséhez. Ezért az I. mellékletben felsorolt, ültetésre szánt növényeket és az Ullucus tuberosus Loz. növényeket az (EU) 2016/2031 rendelet 42. cikkének (1) bekezdése értelmében magas növényegészségügyi kockázatot jelentő növényként jegyzékbe kell venni, és az Unió területére történő behozatalukat ideiglenesen meg kell tiltani.

                     (4)

                     A Momordica L. termése rendszerint a Thrips palmi Karny károsító hordozója, és jelentős útvonalat biztosít e károsító behurcolásának és megtelepedésének, márpedig e károsítóról közismert, hogy jelentős hatást gyakorolhat az Unió területén nagy gazdasági, társadalmi és környezeti jelentőséggel bíró növényfajokra. Ugyanakkor ez a károsító nem fordul elő az összes harmadik országban, sem minden területén azon harmadik országnak, amelyben az előfordulása ismert. Egyes harmadik országok hatékony mérséklési intézkedésekkel is rendelkeznek a szóban forgó károsító tekintetében. Mindezekre tekintettel a Momordica L. olyan harmadik országokból vagy azok olyan részéből származó termése, ahol ismeretes, hogy a szóban forgó károsító előfordul, és ahol e károsítóra vonatkozóan nem hoztak hatékony mérséklési intézkedéseket, az (EU) 2016/2031 rendelet 42. cikkének (1) bekezdése értelmében magas növényegészségügyi kockázatot jelentő növénynek minősül, és ezért az ilyen növények Unióba való behozatalát ideiglenesen meg kell tiltani.

                     (5)

                     Az Ulmus L. fája rendszerint a Saperda tridentata Olivier károsító hordozója, és jelentős útvonalat biztosít e károsító behurcolásának és megtelepedésének. E károsítóról ismert, hogy jelentős hatást gyakorol az Unió területén nagy gazdasági, társadalmi és környezeti jelentőségű növényfajokra. Ugyanakkor ez a károsító nem fordul elő az összes harmadik országban, sem bizonyos területein azon harmadik országoknak, amelyekben az előfordulása ismert. Mindezekre tekintettel az Ulmus L. olyan harmadik országból vagy harmadik országok olyan területeiről származó fája, ahol ismeretes a Saperda tridentata Olivier előfordulása, az (EU) 2016/2031 rendelet 42. cikkének (1) bekezdése értelmében magas növényegészségügyi kockázatot jelentő növényi terméknek minősül. Ezért az ilyen faanyag Unióba való behozatalát ideiglenesen meg kell tiltani.

                     (6)

                     A (3), (4) és (5) preambulumbekezdésben említett növények és növényi termékek nem kerültek be az (EU) 2016/2031 rendelet 40. cikke értelmében vett jegyzékbe, vagy a jegyzékbe vételükre csak bizonyos harmadik országok tekintetében került sor. Ezenfelül, valamint a rájuk vonatkozó előzetes értékelésekkel összhangban, esetükben nem teljesülnek kellő mértékben az összes harmadik ország tekintetében az említett rendelet 41. cikkében említett követelmények, és nem terjednek ki rájuk az említett rendelet 49. cikke értelmében előírt átmeneti intézkedések.

                     (7)

                     A (3), (4) és (5) preambulumbekezdésben említett növények és növényi termékek esetében még nem készült olyan teljeskörű kockázatértékelés, amely alapján meg lehetne állapítani, hogy azok – annak valószínűsége alapján, hogy uniós zárlati károsító hordozói – elfogadhatatlan mértékű kockázatot jelentenek-e, vagy hogy ez a kockázat bizonyos intézkedések alkalmazásával elfogadható szintre csökkenthető-e. Ha kereslet van az említett növények és növényi termékek behozatala iránt, azokat az (EU) 2016/2031 rendelet 42. cikkének (6) bekezdése alapján elfogadandó végrehajtási jogi aktusnak megfelelően elvégzendő kockázatértékelésnek kell alávetni.

                     (8)

                     Az (EU) 2016/2031 rendelet 73. cikke értelmében a Bizottságnak végrehajtási jogi aktus útján elő kell írnia, hogy a 72. cikk (1) bekezdésében említett jegyzékben szereplő növényektől eltérő növények esetében az Unió területére történő behozatalhoz növényegészségügyi bizonyítvány szükséges.

                     (9)

                     Az említett végrehajtási jogi aktusokban ugyanakkor elő kell írni, hogy e növények esetében nem követelmény a növényegészségügyi bizonyítvány megléte akkor, ha a károsítók jelentette kockázatok és a kereskedelmi tapasztalatok tényein alapuló értékelés során bebizonyosodik, hogy nem szükséges az említett bizonyítvány.

                     (10)

                     Az említett rendelet elfogadása óta számos, harmadik országból származó növényt illetően – az ültetésre szánt növények kivételével – több értékelés készült a károsítók jelentette kockázatokra és a kereskedelmi tapasztalatokra vonatkozóan.

                     (11)

                     Az említett értékelések szerint az Ananas comosus (L.) Merrill, Cocos nucifera L., Durio zibethinus Murray, Musa L. és a Phoenix dactylifera L. termése nem hordoz uniós zárlati károsítót vagy az (EU) 2016/2031 rendelet 30. cikke szerint elfogadott intézkedések hatálya alá tartozó károsítót, illetve olyan károsítót, amely hatást gyakorolhat az Unió területén termesztett növényfajokra. Továbbá az említett termések egy vagy több harmadik országból való behozatalához nem kapcsolható károsítók okozta fertőzési eset. Ezenkívül az említett növények tekintetében az Unió területére való behozatal során nem észleltek ismétlődő jelleggel uniós zárlati károsítókat vagy az említett rendelet 30. cikke szerint elfogadott intézkedések hatálya alá tartozó károsítókat.

                     (12)

                     Tekintettel arra, hogy az említett termések megfelelnek az (EU) 2016/2031 rendelet VI. mellékletében foglalt valamennyi kritériumnak, az Unió területére történő behozatalukhoz nincs szükség növényegészségügyi bizonyítványra.

                     (13)

                     Az (EU) 2016/2031 rendelet 42. cikkének (3) bekezdése és 73. cikke alapján létrehozandó mindkét jegyzék az említett rendelet III. és VI. mellékletében meghatározott, a kockázatértékelésre vonatkozó hasonló kritériumokon alapuló behozatali szabályokkal kapcsolatosak. E jegyzékek az egyes károsítók jelentette kockázatok helyett az adott növények és növényi termékek jelentette kockázatokra összpontosítanak. Kidolgozásuk közös kockázatértékelési módszertan keretében történt, és ugyanazon módszertan szerint, a rendelkezésre álló technikai és tudományos bizonyítékok alapján kerül sor frissítésükre. Ezért helyénvaló ezeket egyetlen rendeletbe foglalni.

                     (14)

                     mivel az (EU) 2016/2031 rendelet 2019. december 14-étől alkalmazandó, valamint a növényeknek, növényi termékeknek és egyéb anyagoknak az Unióba történő behozatalára vonatkozó valamennyi szabály következetes alkalmazásának biztosítása érdekében e rendeletet ugyanettől az időponttól kell alkalmazni.

                     (15)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Magas növényegészségügyi kockázatot jelentő növények, növényi termékek és egyéb anyagok
            Az I. mellékletben felsorolt növények, növényi termékek és egyéb anyagok az (EU) 2016/2031 rendelet 42. cikkének (1) bekezdése értelmében magas növényegészségügyi kockázatot jelentő növénynek, magas növényegészségügyi kockázatot jelentő növényi terméknek vagy magas növényegészségügyi kockázatot jelentő egyéb anyagnak minősülnek, és az Unió területére történő behozataluk a kockázatértékelés elvégzéséig tilos.

            2. cikk
            Növényegészségügyi bizonyítvány egyes növények Unióba való behozatalához
            Az (EU) 2016/2031 rendelet 72. cikkének (1) bekezdésében említett jegyzékben szereplő növényektől eltérő növények esetében az Unióba történő behozatalhoz növényegészségügyi bizonyítvány szükséges.
            A II. mellékletben felsorolt termések azonban mentesülnek e követelmény alól.

            3. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. december 14-től kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 18-án.

                  a Bizottság részéről

                  az elnök

               Jean-Claude JUNCKER

            (1)  HL L 317., 2016.11.23., 4. o.

            (2)  A Tanács 2000/29/EK irányelve (2000. május 8.) a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről (HL L 169., 2000.7.10., 1. o.).

            I. MELLÉKLET

               Az (EU) 2016/2031 rendelet 42. cikkének (1) bekezdése értelmében magas növényegészségügyi kockázatot jelentő növények, növényi termékek és egyéb anyagok jegyzéke

                        1.

                        Bármely harmadik országból származó és az alábbi nemzetségekhez vagy fajokhoz tartozó, ültetésre szánt növények, a vetőmag, az in vitro anyagok és a természetes úton vagy mesterségesen törpésített, ültetésre szánt fás szárú növények kivételével:

                                    KN-kód

                                    Leírás

                                    ex 0602

                                       Acacia Mill.

                                    ex 0602

                                       Acer L.

                                    ex 0602

                                       Albizia Durazz.

                                    ex 0602

                                       Alnus Mill.

                                    ex 0602

                                       Annona L.

                                    ex 0602

                                       Bauhinia L.

                                    ex 0602

                                       Berberis L.

                                    ex 0602

                                       Betula L.

                                    ex 0602

                                       Caesalpinia L.

                                    ex 0602

                                       Cassia L.

                                    ex 0602

                                       Castanea Mill.

                                    ex 0602

                                       Cornus L.

                                    ex 0602

                                       Corylus L.

                                    ex 0602

                                       Crataegus L.

                                    ex 0602

                                       Diospyros L.

                                    ex 0602

                                       Fagus L.

                                    ex 0602

                                       Ficus carica L.

                                    ex 0602

                                       Fraxinus L.

                                    ex 0602

                                       Hamamelis L.

                                    ex 0602

                                       Jasminum L.

                                    ex 0602

                                       Juglans L.

                                    ex 0602

                                       Ligustrum L.

                                    ex 0602

                                       Lonicera L.

                                    ex 0602

                                       Malus Mill.

                                    ex 0602

                                       Nerium L.

                                    ex 0602

                                       Persea Mill.

                                    ex 0602

                                       Populus L.

                                    ex 0602

                                       Prunus L.

                                    ex 0602

                                       Quercus L.

                                    ex 0602

                                       Robinia L.

                                    ex 0602

                                       Salix L.

                                    ex 0602

                                       Sorbus L.

                                    ex 0602

                                       Taxus L.

                                    ex 0602

                                       Tilia L.

                                    ex 0602

                                       Ulmus L.

                        2.

                        Bármely harmadik országból származó Ullucus tuberosus növény.

                                    KN-kód

                                    Leírás

                                    ex 0601 10 90
                                    ex 0601 20 90
                                    ex 0714 90 20

                                       Ullucus tuberosus Loz.

                        3.

                        A Momordica L. olyan harmadik országból vagy harmadik ország olyan területeiről származó gyümölcse, ahol ismert a Thrips palmi Karny előfordulása, és ahol hiányoznak az e károsító elleni hatékony mérséklési intézkedések.

                                    KN-kód

                                    Leírás

                                    ex 0709 99 90

                                       Momordica L.

                        4.

                        Az Ulmus L. olyan harmadik országból vagy harmadik ország olyan területéről származó fája, ahol ismert a Saperda tridentata Olivier előfordulása.

                                    KN-kód

                                    Leírás

                                    ex 4403 12 00
                                    ex 4401 22 00
                                    ex 4401 39 00
                                    ex 4403 99 00
                                    ex 4407 99

                                       Ulmus L.

            II. MELLÉKLET

               Az Unióba való behozatal tekintetében az (EU) 2016/2031 rendelet 73. cikkében előírt növényegészségügyi bizonyítvány követelménye alól mentesülő termések jegyzéke

                        KN-kód

                        Leírás

                        ex 0804 30 00

                           Ananas comosus (L.) Merrill

                        ex 0801 12 00 , ex 0801 19 00

                           Cocos nucifera L.

                        ex 0810 60 00

                           Durio zibethinus Murray

                        ex 0803 10 10 , ex 0803 90 10

                           Musa L.

                        ex 0804 10 00

                           Phoenix dactylifera L.


title: A Tanács (EU) 2018/2053 végrehajtási rendelete (2018. december 21.) a Mianmarral/Burmával szembeni korlátozó intézkedésekről szóló 401/2013/EU rendelet végrehajtásáról

text:
                  21.12.2018

                  HU

                  Az Európai Unió Hivatalos Lapja

                  LI 327/1

         A TANÁCS (EU) 2018/2053 VÉGREHAJTÁSI RENDELETE
         (2018. december 21.)
         a Mianmarral/Burmával szembeni korlátozó intézkedésekről szóló 401/2013/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a Mianmarral/Burmával szembeni korlátozó intézkedésekről és a 194/2008/EK rendelet hatályon kívül helyezéséről szóló, 2013. május 2-i 401/2013/EU tanácsi rendeletre (1) és különösen annak 4i. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2013. május 2-án elfogadta a 401/2013/EU rendeletet.

                     (2)

                     2018. szeptember 17-én az Emberi Jogi Tanács független nemzetközi tényfeltáró missziója részletes jelentést tett közzé, amelyben megállapította, hogy súlyos emberi jogi jogsértésekre került sor Kacsin, Rakhjan és Sán államban, amelyeket elsősorban a mianmari/burmai fegyveres erők (Tatmadaw) és a határrendészeti erők követtek el, valamint hogy az említett jogsértések közül sok a nemzetközi jog szerinti legsúlyosabb bűncselekmények közé tartozik.

                     (3)

                     A tényfeltáró misszió ténymegállapításaira tekintettel hét személyt fel kell venni a 401/2013/EU rendelet IV. mellékletében szereplő, korlátozó intézkedések hatálya alá tartozó természetes és jogi személyek, szervezetek és szervek jegyzékébe.

                     (4)

                     A 401/2013/EU rendelet IV. mellékletét ennek megfelelően módosítani kell,

               ELFOGADTA EZT A RENDELETET:

            1. cikk
            A 401/2013/EU rendelet IV. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 21-én.

                  a Tanács részéről

                  az elnök

               J. BOGNER-STRAUSS

            (1)  HL L 121., 2013.5.3., 1. o.

            MELLÉKLET
            A korlátozó intézkedések hatálya alá tartozó személyeknek és szervezeteknek a 401/2013/EU rendelet IV. mellékletében foglalt jegyzéke a következő személyekkel egészül ki:

                           Név

                           Azonosító adatok

                           A jegyzékbe vétel okai

                           A jegyzékbe vétel dátuma

                           „8.

                           Ba Kyaw

                           Ba Kyaw a mianmari/burmai fegyveres erők (Tatmadaw) 564. könnyűgyalogos zászlóaljának törzsőrmestere. Atrocitásokat és súlyos emberi jogi jogsértéseket követett el – köztük gyilkosságokat, áttelepítéseket és kínzást – a Rakhjan államban élő rohindzsa népességgel szemben 2017. második felében. Konkrétan a 2017. augusztus 27-i Maung nu-i tömeggyilkosság egyik fő elkövetőjeként azonosították.

                           2018.12.21.

                           9.

                           Tun Naing

                           Tun Naing a határrendészet Taung Bazarban lévő bázisának parancsnoka. E minőségében felelős a Rakhjan államban élő rohindzsa népességgel szemben 2017. augusztus 25. előtt, körül és után a Taung Bazarban állomásozó határrendészet által elkövetett – kényszerőrizetet, rossz bánásmódot és kínzást is magukban foglaló – atrocitásokért és súlyos emberi jogi jogsértésekért.

                           2018.12.21.

                           10.

                           Khin Hlaing

                           Születési idő: 1968. május 2.

                           Khin HLaing dandártábornok a 99. könnyűgyalogos hadosztály korábbi parancsnoka és a mianmari/burmai fegyveres erők (Tatmadaw) északkeleti parancsnokságának jelenlegi parancsnoka. A 99. könnyűgyalogos hadosztály parancsnokaként felügyelte a Sán államban 2016-ban és 2017 elején végrehajtott katonai műveleteket. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket Sán államban a falvak etnikai kisebbséghez tartozó lakosságával szemben a 99. könnyűgyalogos hadosztály 2016 második felében elkövetett. Ezek magukban foglalnak törvénytelen kivégzéseket, kényszerőrizetet és falvak lerombolását.

                           2018.12.21.

                           11.

                           Aung Myo Thu

                           Aung Myo Thu őrnagy a mianmari/burmai fegyveres erők (Tatmadaw) 33. könnyűgyalogos hadosztályának műveleti parancsnoka. A 33. könnyűgyalogos hadosztály műveleti parancsnokaként felügyelte a Rakhjan államban 2017-ben végrehajtott katonai műveleteket. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 33. könnyűgyalogos hadosztály 2017 második felében elkövetett. Ezek magukban foglalnak törvénytelen kivégzéseket, szexuális erőszakot, valamint kényszerőrizetet.

                           2018.12.21.

                           12.

                           Thant Zaw Win

                           Thant Zaw Win a mianmari/burmai fegyveres erők (Tatmadaw) 564. könnyűgyalogos zászlóaljának őrnagya. E minőségében felügyelte a Rakhjan államban végrehajtott katonai műveleteket és felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben az 564. könnyűgyalogos zászlóalj – mindenekelőtt 2017. augusztus 27-én Maung Nu faluban és annak környékén – elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                           2018.12.21.

                           13.

                           Kyaw Chay

                           Kyaw Chay a határrendészet tizedese. Korábban Zay Di Pyinben állomásozott, ahol a Zay Di Pyinben lévő határrendészeti bázis parancsnoka volt 2017. augusztus 25. körül, amikor is a parancsnoksága alatt a határrendészet emberi jogi jogsértések sorozatát követte el. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a határrendészet az említett időszakban elkövetett. Emellett részt vett súlyos emberi jogi jogsértésekben is. Ezek a jogsértések fogva tartottakkal való rossz bánásmódot és kínzást is magukban foglalnak.

                           2018.12.21.

                           14.

                           Nyi Nyi Swe

                           Nyi Nyi Swe vezérőrnagy a mianmari/burmai fegyveres erők (Tatmadaw) északi parancsnokságának korábbi parancsnoka. E minőségében felelősség terheli azokért az atrocitásokért és súlyos emberi jogi jogsértésekért, köztük polgári személyekkel való rossz bánásmódért, amelyeket az északi parancsnokság Kacsin államban 2016 májusától 2018 áprilisáig (a délnyugati parancsnokság parancsnokává történő kinevezéséig) elkövetett. Felelősség terheli továbbá a Kacsin államban szükséget szenvedő polgári lakosságot célzó humanitárius segítség nyújtásának az említett időszakban történő akadályozásáért, különösen az élelmiszer-szállítmányok akadályozásáért.

                           2018.12.21.”